b"\n_START_ARTICLE_\nWinkel & Magnussen\n_START_PARAGRAPH_\nWinkel & Magnussen (opr. V. Winkel & Magnussen) var en kunsthandel, fra 1921 ogs\xc3\xa5 et auktionshus, i K\xc3\xb8benhavn grundlagt af cand.polyt. Viggo Winkel (1861-1921) og Peter Magnussen (1854-1932). Den f\xc3\xb8rste forretning \xc3\xa5bnede 1884 p\xc3\xa5 \xc3\x98stergade i en nyopf\xc3\xb8rt ejendom, der ogs\xc3\xa5 rummede Svaneapoteket, og 1898 flyttede den til H\xc3\xb8jbro Plads. Firmaet spillede ogs\xc3\xa5 en v\xc3\xa6sentlig rolle som forlag og udgiver af kunsthistorisk litteratur._NEWLINE_I 1904 k\xc3\xb8bte A.C. Mohr og Hans Hvenegaard den grafiske afdeling i Winkel & Magnussens Kunsthandel. Mohr trak sig ud i 1914, og f\xc3\xb8rst i 1926 overtog Hvenegaard sammen med kunsthandler Kai Grunth (1885-1961) hele Winkel & Magnussens Kunsthandel. Kai Grunth, der have v\xc3\xa6ret prokurist i firmaet siden 1921, var den, der startede auktionsvirksomheden, der blev den dominerende del af virksomheden. Under Grunths lederskab i 1930'erne og 1940'erne blev Winkel & Magnussen regnet for Danmarks f\xc3\xb8rende kunstauktionsfirma. Forretningen lukkede i 1957, med et par auktioner af persiske t\xc3\xa6pper i 1959._NEWLINE_Illustreret Tidende bragte i nr. 10, 1906, en reportage fra forretningen._NEWLINE_Virksomheden stiftede b\xc3\xa5de en fond og et mindelegat._NEWLINE_Danmarks Kunstbibliotek, Det Kgl. Bibliotek, har digitaliseret et udvalg af kataloger over vigtige auktioner, som kan ses p\xc3\xa5 nettet ved opslag p\xc3\xa5 denne s\xc3\xb8geside: http://www.kunstbib.dk/samlinger/auktionskataloger"